क्लार्क से झगड़ा बाहर होने का कारण नहीं : कैटिच  
कैटिच ने इन अटकलों को खारिज किया है कि अनुबंधित खिलाड़ियों की सूची से उनके बाहर होने का कारण क्लार्क से ड्रेसिंग रूम में हुआ झगड़ा है।
साइमन कैटिच ने इन अटकलों को खारिज किया है कि क्रिकेट ऑस्ट्रेलिया के अनुबंधित खिलाड़ियों की सूची से उनके बाहर होने का कारण ढाई साल पहले मौजूदा कप्तान माइकल क्लार्क से ड्रेसिंग रूम में हुआ झगड़ा है। कैटिच ने कहा, मुझे नहीं लगता कि वह कोई मसला है। हमारे पेशेवर संबंध है।  उन्होंने कहा, उस मसले को अनावश्यक तूल दिया जा रहा है। पिछले कुछ दिन से मीडिया रपटों में मैंने यह देखा है। माइकल स्लेटर ने भी कुछ कहा है। कैटिच ने हालांकि स्वीकार किया कि दक्षिण अफ्रीका पर मिली टेस्ट जीत के जश्न के दौरान उनके और क्लार्क के बीच झड़प हुई थी।  उन्होंने हालांकि कहा, मैं इस बात से इनकार नहीं करता कि हमारे बीच यह वाकया हुआ था। लेकिन पिछले दो साल में हमारे पेशेवर संबंध रहे हैं और कोई परेशानी नहीं आई। यह कोई मसला नहीं हैं।